A Vakok Egységes Gyógypedagógiai Módszertani Intézménye, Óvodája, Általános Iskolája, Szakiskolája, Készségfejlesztő Iskolája, Fejlesztő Nevelés-Oktatást Végző Iskolája, Kollégiuma és Gyermekotthona köznevelési intézmény területén kamerák által végzett adatkezelés részletei az alábbi tájékoztatóban olvashatóak:

A személyes adatok kezelésére az Európai Parlament és a Tanács (EU) 2016/679. számú általános adatvédelmi rendelete (a továbbiakban: a „**GDPR**”) és az információs önrendelkezési jogról és az információszabadságról szóló 2011. évi CXII. törvényben (a továbbiakban: az „**Infotv**.”) foglaltaknak megfelelően kerül sor, szigorúan az alábbiakban megjelölt célhoz kötötten, a jelen adatkezelési tájékoztatóban meghatározott ideig, és az alábbiakban foglalt feltételekkel.

|  |  |
| --- | --- |
| Az adatkezelő neve:  Az adatkezelő székhelye:  Az adatkezelő képviselője:  Az adatkezelő elérhetősége:  Adatvédelmi tisztviselő neve:  Adatvédelmi tisztviselő e-mail címe: | **Hajnal István**  Vakok Egységes Gyógypedagógiai Módszertani Intézménye, Óvodája, Általános Iskolája, Szakiskolája, Készségfejlesztő Iskolája, Fejlesztő Nevelés-Oktatást Végző Iskolája, Kollégiuma és Gyermekotthona  Somorjai Ágnes főigazgató  E-mail cím: hajnali@vakisk.hu  Telefon:+36 30 944 5471  Honlap:www.vakisk.hu  dr. Pavelkó Imre Gergely  [gergely.imre.pavelko@kk.gov.hu](mailto:gergely.imre.pavelko@kk.gov.hu) |
| Az adatkezelés célja: | Az adatkezelés célja vagyonvédelem |
| Az adatkezelés jogalapja: | Az adatkezelés jogalapja a GDPR 6. cikk (1) bekezdés c) az adatkezelés az adatkezelőre vonatkozó jogi kötelezettség teljesítéséhez szükséges, e) az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges pontja. |
| A személyes adatok kategóriái: | Az érintettről rögzített képfelvétel. |
| A címzettek kategóriái: | Az adatkezelési célra vonatkozó jogi igényérvényesítésre figyelemmel személyes adatok kerülhetnek továbbításra ügyvéd,  bíróság, hatóság; illetve végrehajtó részére.  Kapcsolódó jogi igényérvényesítés esetén személyes adatok kerülhetnek továbbításra az illetékes nyomozó hatóság, és az ügyészség felé is.  Adattovábbítás történik szükség esetén az eljárásban részt vevő nevelési-oktatási, gyermekjóléti, gyermekvédelmi, vagy a gyámhatóság felé.  A felsorolt címzettek mindegyike önálló adatkezelőként kezeli a személyes adatokat. |
| Harmadik országba történő adattovábbítás | Harmadik országba az Adatkezelő személyes adatokat nem továbbít. |
| Adattörlésre előirányzott határidő: | A rögzített képfelvétel 30 nap tárolást követően törlésre kerül, kivéve, ha felhasználása szükségessé válik az adatkezelés céljának megvalósításához.  Ilyen esetben a cél megvalósulását követően a felvétel törlésre kerül. |
| A személyes adatok forrása: | Az adatok abból származnak, hogy az érintett áthalad a kamera által megfigyelt területen. |
| Automatizált döntéshozatal, vagy profilalkotás megvalósul-e? | Nem valósul meg sem automatizált döntéshozatal, sem profilalkotás. |
| Technikai és szervezési intézkedések: | Lásd: „**Így vigyázunk személyes adatai biztonságára**” című fejezetben! |
| Az érintett adatkezeléssel összefüggő jogai: | Az érintett joga az adatkezelés folyamatban létéről való tájékoztatáshoz való jog; az adatkezeléssel kapcsolatos fenti információkhoz való hozzáférés joga; a kezelt személyes adatok másolatának rendelkezésre bocsátása iránti jog; a rá vonatkozó személyes adatok helyesbítése, törlése, kezelése korlátozásának kérése iránti jog; a személyes adatok kezelése elleni tiltakozáshoz való jog; a felügyeleti hatósághoz való panasz benyújtásának joga, valamint a bírósághoz fordulás joga.  Az egyes érintetti jogok részletes magyarázatát a „**Az érintett adatkezeléssel összefüggő jogainak magyarázata**” című fejezetben olvashatja el. |

Az egyes kamerák által belátható, rögzített területek:

|  |  |  |
| --- | --- | --- |
| **térség** | **helye** | **megfigyelt terület** |
| 4. emelet | orvosi szoba előtt | orvosi váró előtere |
| 2. emelet | osztályfolyosó sarok (2.e 54/b-57/b terem) | osztályfolyosó feléig, az osztályfolyosót lezáró üvegajtóig |
| 2. emelet | osztályfolyosó sarok (2.e 54/b terem) | Brávia terem előtti üvegajtóig |
| 1. emelet | 29/a osztályteremtől balra | osztályfolyosó feléig, a folyosót lezáró üvegajtóig |
| 1. emelet | 29/a osztályteremtől jobbra | osztályfolyosó feléig, a folyosót lezáró üvegajtóig |
| főbejárat | Főporta | bejárat és környéke |
| földszint | szövőműhely előtt (fsz. 2. terem) | folyosó feléig |
| földszint | fazekas műhelytől balra (fsz. 11. terem) | osztályfolyosó feléig |
| földszint | fazekas műhelytől jobbra (fsz. 11. terem) | osztályfolyosó feléig |
| földszint | fsz.18.osztályteremmel szemben | raktár bejárata és a folyosó kis része az uszodáig |
| földszint | udvari kijáratnál | ajtó és környéke |
| udvar | Ida utcai kijáratnál | hátsó gépjármű bejárat és utca |
| készségfejlesztő iskola épülete | földszint | folyosó |
| hátsó porta | oszlop tetején | hátsó kapu |

**Így vigyázunk személyes adatai biztonságára**

**Adatbiztonsági intézkedéseink a következők:**

A rögzített képfelvételek elektronikusan kerülnek tárolásra. A személyes adatok tárolásának helye a következő: Vakok Egységes Gyógypedagógiai Módszertani Intézménye, Óvodája, Általános Iskolája, Szakiskolája, Készségfejlesztő Iskolája, Fejlesztő Nevelés-Oktatást Végző Iskolája, Kollégiuma és Gyermekotthona    Szerver szoba II. emelet 66/a

A felvételekhez csak az arra kifejezetten feljogosított személy, a mindenkori adatkezelő és az adatkezelő megbízója férhet hozzá, olyan esetekben, amikor az adatkezelési cél megvalósításához a felvétel megtekintése szükséges. A megtekintésről jegyzőkönyvet szükséges felvenni. A felvételek zárható helyiségben, a szerverszobában tárolandó.

**Az érintett adatkezeléssel összefüggő jogai**

Az adatbiztonsági követelmények teljesülése és az érintett jogainak védelme érdekében az adatkezelő köteles meggyőződni arról, hogy az érintetti jogokat gyakorolni kívánó személy valóban azonos-e az érintettel; így az érintetti joggyakorlás előfeltétele minden esetben az érintett személyének azonosítása.

**Tájékoztatáshoz való jog:**

Az érintett az adatkezelőtől tájékoztatást kérhet személyes adatai kezelésével kapcsolatban.

**Az adatkezelő az érintett részére a személyes adatok kezelésére vonatkozó valamennyi információt tömör, átlátható, érthető és könnyen hozzáférhető formában, világosan és közérthetően megfogalmazva köteles átadni.**

Az információkat az adatkezelő késedelem nélkül, de legkésőbb a kérelem beérkezésétől számított egy hónapon belül írásban adja meg. Az érintett kérésére szóbeli tájékoztatás is adható, feltéve, hogy az érintett a személyazonosságát megelőzőleg más módon hitelt érdemlően igazolta.

Amennyiben a kérelem összetett és nagy számú, az egy hónapos határidő további két hónappal meghosszabbítható. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

**A személyes adatokhoz, az adatkezeléssel kapcsolatos információkhoz való hozzáférés joga:**

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják;
4. a személyes adatok tárolásának tervezett időtartama, vagy ezen időtartam meghatározásának szempontjai;
5. az érintett tájékoztatása arról, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a felügyeleti hatósághoz címzett panasz benyújtásának joga;
7. ha az adatokat nem az érintettől gyűjtötték, a forrásukra vonatkozó minden elérhető információ;
8. az automatizált döntéshozatal (ideértve a profilalkotást is) megvalósul-e az adatkezelőnél, és ha igen, mely területen, mi az alkalmazott logika és az ilyen adatkezelés milyen jelentőséggel bír, illetőleg az érintettre nézve milyen várható következményekkel jár.

**Másolat rendelkezésre bocsátásának joga:**

Az adatkezelő az adatkezelés tárgyát képező személyes adatok másolatát az érintett kérelme esetén az érintett rendelkezésére bocsátja. Az érintett által kért további másolatokért az adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri.

A másolat igénylésére vonatkozó jog korlátját képezi azonban, hogy az nem érintheti hátrányosan mások jogait és szabadságait.

**A helyesbítés joga:**

Az érintett jogosult arra, hogy az adatkezelőtől kérje a rá vonatkozó pontatlan személyes adatok indokolatlan késedelem nélküli helyesbítését, illetőleg a hiányos személyes adatok – egyebek mellett pl. kiegészítő nyilatkozat útján történő – kiegészítését.

**A törlés joga:**

Az érintett jogosult arra, hogy az adatkezelőtől kérje a rá vonatkozó személyes adatok indokolatlan késedelem nélküli törlését, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. az érintett visszavonja az adatkezelés jogalapját képező hozzájárulását (vagy kifejezett hozzájárulását), és az adatkezelésnek nincs másik jogalapja;
3. az érintett tiltakozik a közérdekből vagy jogos érdekből történő adatkezelése ellen, és valóban nincs elsőbbséget élvező jogszerű ok az adatkezelésre, vagy az érintett a közvetlen üzletszerzési érdekből történő adatkezelés ellen tiltakozik;
4. a személyes adatokat az adatkezelő jogellenesen kezelte;
5. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

Ha az adatkezelő nyilvánosságra hozta a személyes adatot, és azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő egyéb adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

Nem lehet az adatok törlését kérni, amennyiben az adatkezelés szükséges:

1. a véleménynyilvánítás szabadságához és a tájékozódáshoz való jog gyakorlása céljából;
2. a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
3. a népegészségügy területét érintő közérdek alapján;
4. közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést; vagy
5. jogi igények előterjesztéséhez, érvényesítéséhez, illetve védelméhez.

Az Irattári Terv értelmében Levéltárba adandó iratokba foglalt személyes adatokat az adatkezelő nem törli (miután az az irat integritásának sérelme nélkül nem lenne megvalósítható), hanem az Irattári Terv szerinti határidő lejártával ezen iratokat az adatkezelő átadja a Levéltárnak. Hasonlóképpen jár el az adatkezelő az Irattári terv alapján nem selejtezhető iratokba foglalt személyes adatok esetében is.

**Az adatkezelés korlátozásához való jog:**

Az érintett jogosult arra, hogy kérésére az adatkezelő korlátozza az adatkezelést, ha az alábbiak valamelyike teljesül:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
2. az adatkezelés jogellenes, azonban az érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy a tiltakozás jogszerű, helytálló-e vagy sem.

Ha az adatkezelés korlátozás alá esik, úgy az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez, védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az adatkezelő köteles tájékoztatni az érintettet arról előzetesen, amennyiben az adatkezelés korlátozását feloldja.

**Az adatkezelés elleni tiltakozáshoz való jog:**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak jogos érdekből történő kezelése ellen.

Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**Panasz benyújtásának joga; illetve a bírósághoz fordulás joga:**

Az érintett jogosult arra, hogy amennyiben bármely fenti joga sérülne, úgy a felügyeleti hatósághoz címzett panaszt nyújtson be.

A felügyeleti hatóság a **Nemzeti Adatvédelmi és Információszabadság Hatóság** (levelezési cím: 1363 Budapest, Pf.: 9., 1055 Budapest, Falk Miksa u. 9-11., e-mail: [ugyfelszolgalat@naih.hu](mailto:ugyfelszolgalat@naih.hu), honlap: [www.naih.hu](http://www.naih.hu)), ahol panaszt tehet, illetőleg bejelentéssel vizsgálatot kezdeményezhet arra hivatkozással, hogy személyes adatai kezelésével kapcsolatban jogsérelem érte vagy annak közvetlen veszélye fennáll, illetve jogainak megsértése esetén.

Tájékoztatjuk arról is, hogy amennyiben személyes adatai kezelésével kapcsolatban jogsérelem érte vagy annak közvetlen veszélye fennáll, illetve jogainak megsértése esetén közvetlenül **bírósághoz is fordulhat**.

**Észrevételeit, kérdéseit, panaszát az adatkezelő számára az adatvédelmi tisztviselőn keresztül is jelezheti bármikor!**